ai4bharat/Pralekha huggingface dataset:
குடியரசுத் தலைவர் செயலகம்
இந்தியக் குடியரசுத் தலைவர் செவிலியர்களுடன் ரக்சா பந்தன் கொண்டாடினார்.
இந்தியக் குடியரசுத் தலைவர் திரு. ராம் நாத் கோவிந்த், குடியரசுத் தலைவர் மாளிகையில் இன்று  செவிலியர் சமுதாய உறுப்பினர்களுடன் ரக்சா பந்தன் விழாவைக் கொண்டாடினார். இந்தியப் பயிற்சி பெற்ற செவிலியர்கள் சங்கம், ராணுவ செவிலியர் சேவை, குடியரசுத் தலைவரின் எஸ்டேட் கிளினிக் ஆகியவற்றின் பிரதிநிதிகள் குடியரசுத் தலைவரைச் சந்தித்து ராக்கி வாழ்த்துக்களைத் தெரிவித்துக் கொண்டனர்.
குறுகிய கலந்துரையாடல் நிகழ்ச்சியின் போது, செவிலியர்கள் ராக்கிகளை குடியரசுத் தலைவருக்கு வழங்கினர். கோவிட்-19 தொற்றைச் சமாளிப்பதில் பெற்ற அனுபவங்களை அவர்கள் பகிர்ந்து கொண்டனர். மக்களின் உயிரைக் காப்பாற்றும் கடமையை நிறைவேற்றும் போது, தங்கள் உயிரைப் பொருட்படுத்தாமல் பணியாற்றி வரும் அவர்களை மீட்பர்கள் எனக் குறிப்பிட்டு குடியரசுத் தலைவர் பாராட்டினார். கோவிட் முன்களப் பணியாளர்களான செவிலியர்கள், கடமையை திறம்படச் செய்து வரும் போது காட்டும் அர்ப்பணிப்பு உணர்வு மிகப்பெரும் மரியாதையைப் பெற்றுத் தந்துள்ளதாக அவர் பாராட்டினார்.
பாரம்பரியமாக ரக்சா பந்தன் பண்டிடிகையின் போது, சகோதரிகள் தங்கள் சகோதரர்கள் பாதுகாப்பு அளிக்க வேண்டுமென கேட்டுக் கொள்வது வழக்கம் என்று குறிப்பிட்ட குடியரசுத் தலைவர், செவிலியர்கள் விஷயத்தில், அவர்கள் தங்களது அர்ப்பணிப்பு உணர்வுடன் கூடிய சேவை மூலம் தங்கள் சகோதரர்களுக்கு உதவிக்கரம் நீட்டி வருவதுடன், அனைத்து மக்களின் பாதுகாப்பையும் உறுதி செய்கின்றனர் என்று கூறினார்.
ராணுவ செவிலியர் சேவைப் பிரிவைச் சேர்ந்த இரண்டு உறுப்பினர்கள், நோயாளிகளுக்கு சிகிச்சை அளிக்கும் போது, தொற்றால் பாதிக்கப்பட்டு, விரைவில் குணமடைந்து, புதுப்பிக்கப்பட்ட உத்வேகத்துடன் பணிக்குத் திரும்பியுள்ளது பற்றி குறிப்பிட்ட குடியரசுத் தலைவர் , கோவிட் தொற்று காலத்தில், சக குடிமக்களுக்கு அர்ப்பணிப்பு மற்றும் ஈடுபாட்டுடன் பணியாற்றி வரும் செவிலியர்கள் சமுதாயத்தினர் அனைவருக்கும் நன்றி தெரிவித்துக் கொண்டார். ரக்சா பந்தனையொட்டி, அனைத்து செவிலியர் சமுதாயத்தினருக்கும் அவர் தமது வாழ்த்துக்களைத் தெரிவித்துக் கொண்டார்.
முன்னதாக, கோவிட்-19 நோயாளிகளுக்கு சிகிச்சை அளித்து உதவுவதில் ஏற்பட்ட தங்கள் அனுபவங்களை அவர்கள் பகிர்ந்து கொண்டனர். ஒவ்வொருவரும் தங்களது அனுபவங்களைக் கூறும் போது, கோவிட்-19 நோயாளிகள் தீவிர மன அழுத்தத்துக்கு ஆளாவதாக ஒரே குரலில் தெரிவித்தனர். நோய் பற்றிய தவறான எண்ணம் காரணமாக இந்த அழுத்தம் ஏற்படுகிறது என்றும், இந்தப் பிரச்சினைக்கு மருத்துவ ரீதியிலும், ஆலோசனை மூலமாகவும், தீர்வு காண வேண்டியது அவசியம் என்றும் அவர்கள் வலியுறுத்தினர். அவர்களது கருத்துகளைப் பொறுமையுடன் கேட்ட குடியரசுத் தலைவர், நாட்டுக்கு அவர்கள் ஆற்றி வரும் மகத்தான சேவையைப் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
கொரோனா நோய் தொற்றில் தற்சமயம் பாதிக்கப்பட்டவர்கள் விகிதம் இந்தியாவில் சீரான அளவில் குறைந்து வருகிறது
கொரோனா நோயாளிகளின் மொத்த விகிதத்தில் தற்சமயம் பாதிக்கப்பட்டவர்கள் விகிதம் இந்தியாவில் சீரான வகையில் குறைந்து வருகிறது. நாட்டின் மொத்த பாதிக்கப்பட்டவர்களின் எண்ணிக்கை 9,19,023 ஆக இருக்கும் நிலையில் தற்சமயம் பாதிக்கப்பட்டவர்கள் வெறுமனே 13.75 சதவிகிதமாக இருக்கிறது.
நோய்தொற்றில் இருந்து குணம் அடைவோரின் சதவிகிதம் அதிகரிப்பதுடன் ஒப்பிடும்போது தற்சமயம் பாதிக்கப்பட்டவர்களின் விகிதம் குறைவான போக்கில் உள்ளது.
மொத்த குணம் அடைந்தோரின் எண்ணிக்கை 56,62,490 ஆக இருக்கிறது. குணம் அடைவோர் மற்றும் தற்சமயம் பாதிக்கப்பட்டோர் எண்ணிக்கை ஆகியவற்றுக்கு இடையேயான இடைவெளி 47 லட்சத்தைக் கடந்துள்ளது. . குணம் அடைவோரின் எண்ணிக்கை தொடர்ந்து அதிகரித்து வருவதால், தொடர்ந்து இந்த வித்தியாசம் அதிகரிக்கிறது.
அதிக எண்ணிக்கையில் குணம் அடைவோரின் எண்ணிக்கை என்பது தேசிய குணமடைவோர் விகிதத்தில் 84.70% ஆக முன்னேற்றம் அடைய உதவுகிறது. கடந்த 24 மணி நேரத்தில் 75,787 பேர் குணம் அடைந்து டிஸ்சார்ஜ் செய்யப்பட்டுள்ளனர். புதிய நோய் பாதிக்கப்பட்டோர் எண்ணிக்கை 61,267 ஆக இருக்கிறது.
25 மாநிலங்கள், யூனியன் பிரதேசங்களில் புதிதாக நோய் தொற்று உறுதி செய்யப்பட்டவர்களின் எண்ணிக்கையை விடவும் குணம் அடைவோரின் எண்ணிக்கை அதிகரித்துள்ளது.
மகாராஷ்டிரா, ஆந்திர பிரதேசம், கர்நாடகா, தமிழ்நாடு, கேரளா, உத்தர பிரதேசம்,ஒடிசா, டெல்லி, சத்தீஸ்கர் மற்றும் மேற்கு வங்கம் ஆகிய 10 மாநிலங்கள், யூனியன் பிரதேசங்களில் 74 % பேர் புதிதாக குணம் அடைந்துள்ளதை கவனிக்க முடிகிறது. மகாராஷ்டிரா மாநிலத்தில் மட்டும் ஒரே நாளில் அதிகபட்சமாக 13,000 பேர் குணம் அடைந்துள்ளனர்.
கடந்த 24 மணி நேரத்தில் புதிதாக 61,267 பேருக்கு நோய் தொற்று பாதிப்பு ஏற்பட்டுள்ளது பதிவாகி உள்ளது. புதிய நோய் தொற்று பாதித்தோரில் 75 % பேர் 10 மாநிலங்கள், யூனியன் பிரதேசங்களைத் தேர்ந்தவர்கள் ஆவர். மகாராஷ்டிரா மாநிலம் 10,000 பேருக்கு அதிகமாக தொடர்ந்து அதிக எண்ணிக்கையில் தொற்று பாதிக்கப்பட்டுவோரை கொண்டுள்ளது. அந்த மாநிலத்தைத் தொடர்ந்து கர்நாடகாவில் 7,000-த்துக்கும் அதிகமானோர் புதிதாகப் பாதிக்கப்பட்டுள்ளனர்.
கடந்த 24 மணி நேரத்தில் 884 பேர் நோய்தொற்று பாதிப்பால் உயிரிழந்துள்ளனர். இதில் மகாராஷ்டிரா, கர்நாடகா, உத்தரபிரதேசம், தமிழ்நாடு, மேற்கு வங்கம், ஆந்திரா, பஞ்சாப், சத்தீஸ்கர், டெல்லி மற்றும் மத்திய பிரதேசம் ஆகிய மாநிலங்கள்/யூனியன் பிரதேசங்களில் மட்டும் 80 சதவிகித உயிரிழப்புகள் ஏற்பட்டுள்ளன. புதிதாக மகாராஷ்டிராவில் 29 %-த்துக்கும் அதிகமானோர் உயிரிழந்துள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661969
உள்துறை அமைச்சகம்
இந்தியா மற்றும் வங்கதேசத்துக்கு இடையேயான 19-வது உள்துறை செயலாளர்கள் அளவிலான பேச்சுவார்த்தை
'முஜிப் பார்ஷோ', மற்றும் வங்கதேச சுதந்திரப் போர் மற்றும் இரு நாடுகளுக்கு இடையேயான ராஜதந்திர உறவுகள் நிறுவப்பட்டதன் 50 வருடங்கள் ஆகியவற்றின் பின்னணியில் இந்தியா மற்றும் வங்கதேசத்துக்கு இடையேயான 19-வது உள்துறை செயலாளர்கள் அளவிலான பேச்சுவார்த்தை காணொலி மூலம் இன்று நடைபெற்றது.
இந்தியாவின் சார்பில் மத்திய உள்துறை செயலாளர் திரு அஜித் குமார் பல்லா மற்றும் வங்கதேசத்தின் சார்பில் உள்துறை அமைச்சகத்தின் பொது பாதுகாப்பு பிரிவின் மூத்த செயலாளர் திரு முஸ்தபா கமாலுதீன் ஆகியோர் பேச்சுவார்த்தைக்கு தலைமை ஏற்றனர்.
தங்களது இருதரப்பு உறவுகளுக்கு இந்தியா மற்றும் வங்கதேசம் உயரிய முக்கியத்துவத்தை அளிக்கின்றன. பாதுகாப்பு மற்றும் எல்லை சார்ந்த விஷயங்களில் பரஸ்பர ஒத்துழைப்பை மேலும் விரிவுபடுத்தவும், வலுப்படுத்தவும் இருதரப்பு செயலாளர்களும் தங்களது உறுதியை வெளிப்படுத்தினர்.
ஒரு நாட்டின் பகுதியை மற்றொரு நாட்டுக்கு எதிராக பயன்படுத்துவதற்கு அனுமதிக்கக் கூடாது என்பதில் இரு தரப்பும் உறுதியை வெளிப்படுத்தின.
இருநாடுகளின் பிரதமர்களும் ஒத்துக்கொண்டவாறு இந்திய, வங்கதேச எல்லையில் வேலி அமைப்பதை விரைந்து முடிக்க இருதரப்பும் ஆலோசித்தன.
இரு நாடுகளுக்கு இடையேயான ஒத்துழைப்பு குறித்து மகிழ்ச்சி தெரிவித்த இருதரப்பும் பயங்கரவாதம் மற்றும் தீவிரவாதத்தை கட்டுப்படுத்துவதற்கு எடுக்கப்பட்ட சிறப்பான நடவடிக்கைகள் குறித்து பாராட்டு தெரிவித்தன.
சட்டவிரோத எல்லை தாண்டுதலை தடுப்பதற்கான ஒருங்கிணைந்த எல்லை நிர்வாக திட்டம் சிறப்பாக செயல்படுத்தப் படுவதை இருதரப்பும் பாராட்டின.
கள்ளப்பணம் மற்றும் போதை மருந்துகள் கடத்தலை தடுப்பதற்கு தேவையான ஒத்துழைப்பை மேலும் அதிகரிக்க இரு நாடுகளும் ஒத்துக் கொண்டன.
ஒட்டுமொத்த பாதுகாப்பு மற்றும் எல்லைச் சார்ந்த ஒத்துழைப்பு குறித்து ஆய்வு செய்த இருநாடுகளும், தங்களது தலைவர்கள் பகிர்ந்து கொண்ட இலட்சியத்தை அடைய நெருங்கி பணிபுரிய ஒத்துக் கொண்டன.
பாதுகாப்பு அமைச்சகம்
பாதுகாப்புத்துறை ஓய்வூதியர்களுக்கு ஆண்டுதோறும் மேற்கொள்ளப்படும் வாழ்நாள் சான்றிதழை பிப்ரவரி 20, 2023-க்குள் சமர்ப்பிக்க அறிவுறுத்தப்பட்டுள்ளனர்
பாதுகாப்புத்துறை ஓய்வூதியர்களுக்கு ஆண்டுதோறும் மேற்கொள்ளப்படும் வாழ்நாள் சான்றிதழை பிப்ரவரி 20, 2023-க்குள் சமர்ப்பிக்க அறிவுறுத்தப்பட்டுள்ளனர்.
சுமார் 3 லட்சத்து 20 ஆயிரம் பேர் பாதுகாப்புத் துறையில், ஓய்வூதியம் பெற்று வருகின்றனர். இவர்கள் அனைவரும் ஓய்வூதியம் நிர்வாகத்தின் கீழ் அல்லது ஸ்பார்ஷ் இணையதளம் மூலம் தங்கள் வாழ்நாள் சான்றிதழை சமர்ப்பிக்க மத்திய பாதுகாப்புத் துறை அமைச்சகம் அறிவுறுத்தியிருந்தது. இந்த சான்றிதழை 2022-ம் ஆண்டு நவம்பர்-க்குள் சமர்ப்பிக்காதவர்கள் பிப்ரவரி மாதம் 20-ம் தேதிக்குள் சமர்ப்பிக்கக அறிவுறுத்தப்பட்டுள்ளனர்.
இந்த வாழ்நாள் சான்றிதழை ஆன்லைன், பிரத்யேக மொபைல் செயலி, பொது சேவை மையங்கள் மூலம் சமர்ப்பிக்கலாம் என தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
காஞ்சிபுரத்தில் உள்ள தகவல் தொழில்நுட்ப வடிவமைப்பு மற்றும் உற்பத்திக்கான இந்திய கல்விக்கழகத்தின்  11-வது பட்டமளிப்பு விழாவில் 411 மாணவர்கள் பட்டம் பெற்றனர்
தேசிய முக்கியத்துவம் பெற்ற மத்திய அரசு நிறுவனமான காஞ்சிபுரத்தில் உள்ள தகவல் தொழில்நுட்ப வடிவமைப்பு மற்றும் உற்பத்திக்கான இந்திய கல்விக்கழகத்தின்  11-வது பட்டமளிப்பு விழாவில் 411 மாணவர்கள் பட்டம் பெற்றனர். 30 டாக்டர் பட்டங்கள், பி-டெக் மற்றும் எம்-டெக் படிப்புகளில் 149 இரட்டைப்பட்டங்கள், 33 எம்-டெக் பட்டங்கள், 187 பி-டெக் பட்டங்கள், 12 முதுநிலை வடிவமைப்பு பட்டங்கள் இவற்றில் அடங்கும். இந்த ஆண்டு பிஎச்.டி  பட்டம் பெற்றவர்களின் எண்ணிக்கை இந்த நிறுவனம் தொடங்கப்பட்டதில் இருந்து மிக அதிக அளவானதாகும்.
இந்த பட்டமளிப்பு விழாவில் மத்திய அரசின் அறிவியல் மற்றும் தொழில் ஆராய்ச்சித்துறையின் செயலாளர் டாக்டர் என் கலைச்செல்வி தலைமை விருந்தினராக பங்கேற்று உரையாற்றினார். கல்வி, தொழில்துறை, ஆராய்ச்சி நிறுவனங்கள் என்ற மூன்று அமைப்புகளும் மாறுபட்டவகையில் எவ்வாறு சிறப்பாக இணைந்து பணியாற்ற முடியும் என்பது பற்றி சிந்திப்பதற்கான காலம் இதுவாகும் என்றும் இது காலத்தின் தேவை என்றும் அவர் கூறினார்.
2047 வரை நாம் கொண்டாடவிருக்கும் அமிர்தகாலத்தின் முதல் ஆண்டில் இருக்கும் நிலையில் 2030-ம் ஆண்டு நாட்டிற்கு மிகவும் முக்கியமானதாகும். இந்த ஆண்டில் 5 ட்ரில்லியன் பொருளாதாரமாக மாறுவதற்கு நாம் திட்டமிட்டுள்ளோம். இந்த இலக்கை எட்டுவது நமது பொறுப்பாகும் என்று அவர் குறிப்பிட்டார்.
தற்போது டேட்டா என்பது பணமாகவும், வணிகமாகவும், அறிவியலாகவும், தொழில்நுட்பமாகவும், எதிர்காலமாகவும் இருக்கிறது. இந்தக் கல்வி நிறுவனத்தில் இருந்து நீங்கள் நிபுணத்துவம் பெற்றுள்ள தகவல் தொழில்நுட்பத்தை முற்றிலும் வித்தியாசமான வகையில் பயன்படுத்தி நாட்டில் பெருமளவு மாற்றத்தை ஏற்படுத்த வேண்டும் என்று டாக்டர் என் கலைச்செல்வி கூறினார்.
இந்த பூமியை பாதுகாப்பானதாக நீடிக்கவல்லதாக மாற்றுவதை உறுதிசெய்வதில் பருவநிலை மாற்றம் என்பது ஒரு சவாலாக உள்ளது. இதனை எதிர்கொள்ள பருவநிலையைத் தாக்குப்பிடிக்கும் பயிர்வகைகள் மற்றும் கட்டுமானங்கள் தேவைப்படுகின்றன. இதற்கு தேவையான வடிவமைப்புகளை நீங்கள் உருவாக்க வேண்டும் என்று அவர் கேட்டுக்கொண்டார்.
பட்டமளிப்பு விழாவில் உரையாற்றிய ஐஐடிடிஎம் காஞ்சிபுரம் கல்வி நிறுவனத்தின் நிர்வாகிகள் வாரியத் தலைவர் டாக்டர் ஸ்ரீதர் வேம்பு, தொழில்நுட்பத்தால் இயக்கப்படும் தற்போதைய உலகத்தின் தேவைகளை புரிந்துகொள்வது சவால் மிக்கதாக உள்ளது என்றும் இதற்கேற்ப செயல்படுவது அவசியம் என்றும் கூறினார். அன்றாட வாழ்க்கையில் மக்கள் எதிர்கொள்ளும் பிரச்சனைகளுக்கு தீர்வு காண்பதும் இவற்றில் உள்ள இடைவெளியைப் புரிந்துகொள்வதும் அவசியத்தேவை என்று அவர் குறிப்பிட்டார்.
இந்த விழாவில் ஐஐடிடிஎம் இயக்குநர் பேராசிரியர் எம் வி கார்த்திகேயன், பேராசிரியர்கள், மாணவர்கள், பெற்றோர்கள் உள்பட பலர் கலந்துகொண்டனர்.
அறிவியல் மற்றும் தொழில்நுட்பத்துறை
நாட்டின் பல்வேறு பகுதிகளில் கடந்த இரண்டாண்டுகளில் ஷெட்யூல்டு பழங்குடியினருக்கு ஏழு அறிவியல் தொழில்நுட்பம் மற்றும் புதிய கண்டுபிடிப்பு மையங்கள் நிறுவப்பட்டுள்ளன என்று மத்திய அமைச்சர் டாக்டர் ஜிதேந்திர சிங் கூறியுள்ளார்
நாட்டின் பல்வேறு பகுதிகளில் அறிவியல் தொழில்நுட்பம் மற்றும் புதிய கண்டுபிடிப்பு மையங்கள் நிறுவப்படுவதன் மூலம் எஸ்.சி., எஸ்.டி., சமூகங்களின் ஒட்டுமொத்த வளர்ச்சியில் முறைப்படியானத் தலையீடு செய்ய 2019-2020-ல் சிறப்புத் திட்டம் செயல்படுத்தப்பட்டதாக அறிவியல் தொழில்நுட்பத் துறை இணையமைச்சர்  டாக்டர் ஜிதேந்திர சிங் கூறியுள்ளார். இதன்படி, நாட்டின் பல்வேறு பகுதிகளில் கடந்த இரண்டாண்டுகளில் ஷெட்யூல்டு பழங்குடியினருக்கு ஏழு அறிவியல் தொழில்நுட்பம் மற்றும் புதிய கண்டுபிடிப்பு மையங்கள் நிறுவப்பட்டுள்ளன என்று மக்களவையில் இன்று எழுத்துமூலம் அளித்த பதிலில் தெரிவித்துள்ளார்.
ஷெட்யூல்டு பழங்குடியினருக்கு நீடித்த வாழ்வாதாரத்தை உருவாக்குவதன் மூலம் அனைத்தையும் உள்ளடக்கிய சமூகப் பொருளாதார மேம்பாட்டுக்கு முறையான, பொருத்தமான, தொழில்நுட்பங்களை இந்த மையங்கள் உறுதிசெய்யும் என்று அவர் கூறினார்.
அறிவியல் தொழில்நுட்பத் தலையீட்டின் மூலம் முக்கியமான வாழ்வாதார நடைமுறைகளின் பலவீனமான இணைப்புகளைச் சரிசெய்தல், வாழ்வாதார நடைமுறைகளில் பலத்தின் அடிப்படையில், சமூக தொழில் முயற்சிகளை உருவாக்குதல், வாழ்வாதாரங்களை வலுப்படுத்துவதற்கு அறிவியல் தொழில்நுட்ப உள்ளீடுகள் மூலம் உள்நாட்டு அறிவுசார் நடைமுறைகளை மேம்படுத்துதல் என்ற நோக்கங்களுடன் அவர்களின் விருப்பங்கள் அமைகின்றன என்றும் அமைச்சர் திரு ஜிதேந்திர சிங் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1776740
உள்நாட்டு விமானப் போக்குவரத்து அமைச்சகம்
மருத்துவப் பொருட்களை எடுத்துச் செல்ல உயிர்காக்கும் உதான் திட்டத்தின் கீழ் நாடெங்கும் 490 விமானங்கள் இயக்கம்
உயிர்காக்கும் உதான் திட்டத்தின் கீழ், 490 விமானங்களை ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் நிறுவனங்கள் இயக்கியுள்ளன. இதில், 289 விமானங்கள் ஏர் இந்தியா, அலையன்ஸ் ஏர் நிறுவனங்களால் இயக்கப்பட்டன. இதுவரை, சுமார் 842.42 டன் சரக்குகளை இந்த விமானங்கள் ஏற்றிச் சென்றுள்ளன. இதுவரை 4,73,609 கி.மீ. தூரத்தை உயிர்காக்கும் உதான் விமானங்கள் கடந்துள்ளன. கொவிட்-19 தொற்றுக்கு எதிராகப் போராடி வரும் இந்தியாவுக்கு ஒத்துழைப்பு அளிக்க ‘உயிர்காக்கும் உதான்’ விமானங்கள், மத்திய சிவில் விமானப் போக்குவரத்து அமைச்சகத்தால் தொலைதூரப் பகுதிகளுக்கும் அத்தியாவசியமான மருத்துவப் பொருள்களை கொண்டு செல்வதற்காக இயக்கப்படுகின்றன.
சர்வதேசப் பிரிவில், மருந்துகள், மருத்துவ உபகரணங்கள், கொவிட்-19 நிவாரணப் பொருள்களை ஏற்றுவதற்காக ,கிழக்கு ஆசியாவுடன் சரக்கு விமானப்போக்குவரத்து தொடர்பு உருவாக்கப்பட்டுள்ளது. ஏர் இந்தியா 1075 டன் மருத்துவப் பொருள்களைக் கொண்டுவந்துள்ளது.
(
பிரதமர் அலுவலகம்
டிஆர்டிஓ இளம் விஞ்ஞானிகளுக்கான 5 ஆய்வகங்களை பிரதமர் நாட்டுக்கு அர்ப்பணித்தார்
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ-வின் இளம் விஞ்ஞானிகளுக்கான 5 ஆய்வகங்களை, பிரதமர் திரு.நரேந்திர மோடி பெங்களூருவில் இன்று  நாட்டுக்கு அர்ப்பணித்து வைத்தார்.
டிஆர்டிஓ இளம் விஞ்ஞானிகளுக்கான ஆய்வகங்கள், முறையே பெங்களூரு, மும்பை, சென்னை, கொல்கத்தா மற்றும் ஐதராபாத் ஆகிய 5 இடங்களில் அமைந்துள்ளன. ஒவ்வொரு ஆய்வகமும், செயற்கை நுண்ணறிவு, குவாண்டம் தொழில்நுட்பம், காக்னிட்டிவ் தொழில்நுட்பம், அசிமெட்ரிக் தொழில்நுட்பம் மற்றும் ஸ்மார்ட் மெட்டீரியல்கள் என எதிர்கால பாதுகாப்பு முறைகளை மேம்படுத்த தேவையான நவீன தொழில்நுட்பங்களுக்கு முக்கியத்துவம் அளித்து செயல்படும்.
2014 ஆகஸ்ட் 24 அன்று நடைபெற்ற டிஆர்டிஓ விருது வழங்கும் விழாவின் போது பிரதமரிடமிருந்துதான் இது போன்ற ஆய்வகங்களை திறக்க ஊக்கம் கிடைத்தது. அப்போது பேசிய திரு.நரேந்திர மோடி, முடிவெடுக்கும் அதிகாரத்தை வழங்குவதோடு, ஆராய்ச்சி வாய்ப்புகளில் உள்ள சவால்களை எதிர்கொள்ளச் செய்வதன் மூலம், இளைஞர்களுக்கு அதிகாரமளிக்க டிஆர்டிஓ நடவடிக்கை எடுக்க வேண்டுமென கேட்டுக் கொண்டிருந்தார்.
நிகழ்ச்சியில் பேசிய பிரதமர் திரு.நரேந்திர மோடி, நாட்டில் புதிதாக உருவெடுக்கும் தொழில்நுட்பம் சார்ந்த ஆராய்ச்சி மற்றும் மேம்பாட்டு நடைமுறைகளை வகுக்க இது போன்ற ஆய்வகங்கள் உதவிகரமாக இருக்கும் என்றார்.
இந்தியாவின் பல்வேறு துறைகளில் அறிவியல் ஆராய்ச்சியின் போக்கு மற்றும் வேகத்தை நிர்ணயிக்க டிஆர்டிஓ நடவடிக்கை எடுக்கக் கூடிய வகையில், அடுத்த 10 ஆண்டுகளுக்கான உறுதியான செயல் திட்டத்தை விஞ்ஞானிகள் தயாரிக்க வேண்டுமெனவும் பிரதமர் கேட்டுக் கொண்டார்.
விஞ்ஞானிகளிடையே உரையாற்றிய பிரதமர், இந்தியாவின் ஏவுகணைத் திட்டம் உலகின் தலைசிறந்த திட்டங்களில் ஒன்றாக உள்ளது என்றார். இந்தியாவின் விண்வெளி திட்டங்கள் மற்றும் வான்பாதுகாப்பு நடைமுறைகளையும் அவர் வெகுவாகப் பாராட்டினார்.
அறிவியல் ஆராய்ச்சியில் இந்தியா பின்தங்கி விடக் கூடாது என்றும் பிரதமர் குறிப்பிட்டார். நாட்டின் பாதுகாப்புக்காக புதிதாக உருவெடுக்கும் தொழில்நுட்பங்கள் மற்றும் கண்டுபிடிப்புகளில் முதலீடு செய்ய ஏதுவாக, விஞ்ஞானிகளுடன் இன்னும் அதிக அளவில் இணைந்து பணியாற்ற அரசு தயாராக இருப்பதாகவும் அவர் கூறினார்.
இந்தியாவில் தயாரிப்போம் திட்டத்தை வலுப்படுத்துவதிலும், நாட்டின் பாதுகாப்புத் துறையை வலிமையானதாக மேம்படுத்துவதிலும் டிஆர்டிஓ-வின் புதிய கண்டுபிடிப்புகள் பெரும் பங்கு வகிக்கும் என்று அவர் குறிப்பிட்டார்.
டிஆர்டிஓ இளம் விஞ்ஞானிகளுக்கான 5 ஆய்வகங்களை திறந்திருப்பது, ஆராய்ச்சி மற்றும் எதிர்கால தொழில்நுட்ப மேம்பாட்டிற்கு அடித்தளமிடுவதாக இருக்கும். பாதுகாப்பு தொழில்நுட்பங்களில் இந்தியா எதிர்காலத்தில் தற்சார்பு நிலையை எட்டும் நடவடிக்கையில் இதுவொரு பெரிய முன்னேற்றமாக அமையும்.
வேகமாக உருவெடுத்து வரும் செயற்கை நுண்ணறிவு தொடர்பான ஆராய்ச்சிகள், பெங்களூருவில் மேற்கொள்ளப்படும். குவாண்டம் தொழில்நுட்பம் தொடர்பான அனைத்து முக்கிய ஆராய்ச்சிகளும் மும்பை ஐஐடி-யில் மேற்கொள்ளப்படும். எதிர்காலம் என்பது காக்னிட்டிவ் தொழில்நுட்பத்தை சார்ந்ததாக இருப்பதால், இது தொடர்பான ஆராய்ச்சிகளை மேற்கொள்ளும் ஆய்வகம் சென்னை ஐஐடியில் அமையும். புதிய மற்றும் எதிர்கால தொழில்நுட்பமாக கருதப்படும் அசிமெட்ரிக் தொழில்நுட்பம், போரிடும் முறையை மாற்றியமைக்கக் கூடியது என்பதால், இதற்கான ஆய்வகம் கொல்கத்தாவில் உள்ள ஜாதவ்பூர் பல்கலைக்கழக வளாகத்தில் அமைக்கப்படும். மிக முக்கியமான ஆராய்ச்சியான ஸ்மார்ட் மெட்டீரியல் ஆராய்ச்சி மற்றும் அதன் பயன்பாடு குறித்த ஆய்வகம் ஐதராபாத்தில் அமைக்கப்படும்.
நிதி அமைச்சகம்
பெட்ரோலியம் - இயற்கை எரிவாயுத்துறையின் அறிவிக்கப்பட்ட சில முக்கிய அம்சங்கள்
கொவிட்- 19 கால கட்டத்தில் தடையற்ற எரிவாயு மற்றும் பெட்ரோலியப் பொருட்கள் விநியோகம் செய்யப்பட்டதாக மத்திய நிதியமைச்சர் நிர்மலா சீதாராமன் 2021-22 ஆம் ஆண்டுக்கான நிதிநிலை அறிக்கையை தாக்கல் செய்தபோது தெரிவித்தார்.
மேலும் சில முக்கிய அறிவிப்புகளையும் அவர் வெளியிட்டார். அதன் விவரம்....
1. உஜ்வாலா எனப்படும் இலவச எரிவாயுத் திட்டத்தின் கீழ் 8 கோடி குடும்பங்களுக்கு எரிவாயு உருளை இலவசமாக விநியோகம் செய்யப்பட்டது. இது மேலும் 1 கோடி குடும்பங்களுக்கு விரிவுபடுத்தப்படும்.
2. நகர குழாய் எரிவாயுத் திட்டத்தின் கீழ் அடுத்த 3 ஆண்டுகளில் 100 மாவட்டங்கள் இணைக்கப்படும்.
3. ஜம்மு - காஷ்மீர் யூனியன் பிரதேசங்களுக்கு பிரத்யேக குழாய் எரிவாயு இணைப்புத் திட்டம் ஒன்று செயல்படுத்தப்படும்.
4. அனைத்து வகையான இயற்கை எரிவாயு குழாய் இணைப்புத் திட்டத்தில் தடையற்ற விநியோகம், அதற்கான முன்பதிவுக்கான ஒருங்கிணைப்பு ஆகியவற்றில் எவ்வித தங்கு தடையுமின்றி செயல்பட ஒரு பிரத்யேக எரிவாயு விநியோக இயக்கம் அமைக்கப்படும் என அமைச்சர் நிர்மலா சீதாராமன் அறிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693897
(
சுற்றுச்சூழல் மற்றும் வனத்துறை அமைச்சகம்
உலக ஈரநில தினத்தன்று, ஈரநில பாதுகாப்பு மற்றும் மேலாண்மைக்கான முதல் மையத்தை இந்தியா அமைத்துள்ளது
உலக ஈரநில தினத்தன்று, ஈரநில பாதுகாப்பு, புத்தாக்கம் மற்றும் மேலாண்மைக்கான தனது உறுதியின் ஒரு பகுதியாக, ஈரநில பாதுகாப்பு மற்றும் மேலாண்மைக்கான முதல் மையத்தை இந்தியா அமைத்துள்ளது
இது குறித்த அறிவிப்பை மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு பாபுல் சுப்ரியோ இன்று வெளியிட்டார். அமைச்சகத்தின் கீழ் சென்னையில் இயங்கும் நீடித்த கடலோர மேலாண்மைக்கான தேசிய மையத்தின் ஒரு பகுதியாக, ஈரநில பாதுகாப்பு மற்றும் மேலாண்மைக்கான மையம் திகழும்.
ஈரநிலங்களின் முக்கியத்துவம் குறித்து இம்மையத்தின் தொடக்க விழாவில் பேசிய அமைச்சர், பல்வேறு சூழலியல் சேவைகளை ஈரநிலங்கள் சிறப்பாக ஆற்றி வருவதாக கூறினார்.
“இன்று தொடங்கப்பட்டுள்ள பிரத்தியேக மையம், குறிப்பிட்ட ஆராய்ச்சி தேவைகள் மற்றும் அறிவுசார் இடைவெளிகளை பூர்த்தி செய்வதோடு, ஈரநிலங்களின் பாதுகாப்பு, மேலாண்மை மற்றும் செயல்மிகு பயன்பாட்டில் முக்கிய பங்காற்றும்,” என்று கூறினார்.
மேலும் விவரங்களுக்கு, இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1694463
-----
(Visitor Counter : 226
எரிசக்தி அமைச்சகம்
பீகார் மின்மயமாக்கல் திட்டங்களில் மத்திய எரிசக்தி அமைச்சகம் கடந்த 3-4 வருடங்களில் ரூ 11,000 கோடியை முதலீடு செய்துள்ளது: திரு ஆர் கே சிங்
மத்திய மின்சாரம், புதிய மற்றும் புதுப்பிக்கத்தக்க மின்சாரம் இணை அமைச்சர்  மற்றும் திறன் வளர்த்தல் மற்றும் தொழில்முனைதல் இணை அமைச்சர் திரு ஆர் கே சிங், பீகாரில் என் டி பி சி உருவாக்கியுள்ள சமுகம் சார்ந்த மின்சார வசதிகளை இன்று துவக்கி வைத்தார்.
நிகழ்ச்சியில் பேசிய அவர், பீகார் மின்மயமாக்கல் திட்டங்களில் மத்திய எரிசக்தி அமைச்சகம் கடந்த 3-4 வருடங்களில் ரூ 11,000 கோடியை முதலீடு செய்துள்ளது என்று கூறினார்.
பாட்னாவுக்கான தூரத்தை 12 கிலோமீட்டர் குறைக்கும், 3 கிமீ நீளமுள்ள மேஹ்-இந்திரபுரி சாலையையும் அவர் திறந்து வைத்தார். மேலும், 13,500 கிராமத்தினருக்கு ஆதரவளிக்கும் வகையில் ரூ 62 லட்சம் மதிப்புள்ள இரண்டு சமுதாய கட்டிடங்களையும் அவர் திறந்து வைத்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleaseIframePage.aspx?PRID=1653634
(Visitor Counter : 128
பிரதமர் அலுவலகம்
இந்திய பிரதமர் கனடா பிரதமருடன் தொலைபேசியில் உரையாடல்
கனடா பிரதமர் ஜஸ்டின் ட்ரூடுவுடன் பிரதமர் இன்று தொலைபேசியில் உரையாடினார். கொரோனா வைரஸ் தாக்குதலின் விளைவாக இன்று உலக அளவில் நிலவி வரும் சூழ்நிலை குறித்து இரு நாட்டுத் தலைவர்களும் விவாதித்தனர். உலகளாவிய அளவில் ஒத்துழைப்பு, ஒருங்கிணைப்பு, பொருட்கள் கிடைப்பதை தொடர்ந்து நிலைநிறுத்துவது, ஆராய்ச்சி நடவடிக்கைகளில் ஒத்துழைப்பு ஆகியவற்றின் முக்கியத்துவத்தை இரு தலைவர்களும் ஒப்புக் கொண்டனர்.
கனடா நாட்டில் தற்போது வசித்து வரும் இந்திய குடிமக்களுக்கு, குறிப்பாக இந்திய மாணவர்களுக்கு, அரசு அளித்து வரும் உதவி மற்றும் ஆதரவுக்காக கனடா பிரதமருக்கு இந்திய பிரதமர் தனது நன்றியைத் தெரிவித்துக் கொண்டார். இந்தியாவில் உள்ள கனடா நாட்டு குடிமக்களுக்கு இந்திய அரசு அளித்து வரும் ஆதரவை பிரதமர் ட்ரூடூ பாராட்டினார்.
மருந்துத் தயாரிப்புத் துறையில் இந்தியாவின் உற்பத்தித் திறன் கனடா மக்கள் உள்ளிட்ட, உலக மக்கள் அனைவருக்கும் இந்தியாவின் சிறப்பான திறனளவில் தொடர்ந்து உதவி புரிவதாக இருக்கும் என்றும் பிரதமர் இத்தருணத்தில் உறுதியளித்தார்.
இந்த வைரஸ் தாக்குதலை எதிர்த்துப் போராடுவதற்கான உலகளாவிய போராட்டத்தில் இந்தியா, கனடா ஆகிய இரு நாடுகளுக்கு இடையிலான கூட்டணி குறிப்பாக கொரோனா வைரஸிற்கான சிகிச்சை தீர்வுகள் அல்லது தடுப்பூசியை கண்டறியும் நோக்கத்துடன் ஆராய்ச்சி மற்றும் தொழில்நுட்ப ரீதியான ஒத்துழைப்பின் மூலம் அர்த்தமுள்ள வகையில் பங்களிப்பதாக அமையும் என்று இரு நாட்டுத் தலைவர்களும் ஒப்புக் கொண்டனர்.
(
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1.80 கிலோ தங்கம் பறிமுதல்: இருவர் கைது
துபாயில் இருந்து சென்னை வந்த விமான பயணியிடம் ரூ.89.17 லட்சம் மதிப்பிலான 1.80 கிலோ தங்கம் பறிமுதல் செய்யப்பட்டது. இது தொடர்பாக இருவர் கைது செய்யப்பட்டனர்.
எமிரேட்ஸ் விமானம் மூலம் துபாயில் இருந்து, சென்னை வந்த முகமது அஷ்ரப் என்ற பயணியிடம் சுங்க அதிகாரிகள் சோனை நடத்தினர். அந்த நபர் முழங்காலுக்கு கீழே இரண்டு பொட்டலங்களை பேண்டேஜ் மூலம் மறைத்து வைத்திருந்தார். அவற்றில் இருந்த 2.07 கிலோ எடையுள்ள தங்க பசையிலிருந்து 1.80 கிலோ தங்கம் பிரித்தெடுக்கப்பட்டது. இவற்றின் மதிப்பு ரூ.89.17 லட்சம். இவை சுங்க சட்டத்தின் கீழ் பறிமுதல் செய்யப்பட்டது.
அவரிடம் நடத்திய விசாரணையில், விமான நிலையத்துக்கு வெளியே ஒருவரிடம் இந்த தங்கத்தை ஒப்படைப்பதற்காக இதை கொண்டு வந்ததாக தெரிவித்தார். அவரை பிடிப்பதற்காக, முகமது அஷ்ரப் விமான நிலையத்துக்கு வெளியே அழைத்து செல்லப்பட்டார். அவரை சென்னையைச் சேர்ந்த முகமது இப்ராகிம் என்பவர் அணுகினார். அவரைப் பிடித்து விசாரித்ததில் தங்க கடத்தலுடன் தமக்கு தொடர்பு உள்ளதை ஒப்புக் கொண்டார்.
இதையடுத்து அவர்கள் இருவரும் கைது செய்யப்பட்டதாக சென்னை சர்வதேச விமான நிலைய சுங்க ஆணையர் தெரிவித்தார்.
பிரதமர் அலுவலகம்
இஸ்ரேல் பிரதமருடன், பிரதமர் திரு நரேந்திர மோடி பேச்சு
நிலவின் தென்துருவத்தில் சந்திரயான் 3 வெற்றிகரமாக தரையிறங்கியதற்கு இஸ்ரேல் பிரதமர் மேதகு திரு பெஞ்சமின் நெதன்யாகுவிடம் இருந்து பிரதமர் திரு நரேந்திர மோடி தொலைபேசியில் வாழ்த்து பெற்றார்.
இந்த அன்பான மற்றும் பிறரது உணர்வுகளுக்கு மதிப்பளிக்கும் செயலைப் பாராட்டிய பிரதமர், இந்திய மக்களின் சார்பாக அவருக்கு நன்றி தெரிவித்ததோடு, சந்திரயான் வெற்றி, முழு மனிதகுலத்திற்கும், குறிப்பாக உலகளாவிய தெற்காசிய நாடுகளுக்கு நன்மை பயக்கிறது என்று தெரிவித்தார்.
இரு தலைவர்களும் தொடர்பில் இருக்க இசைவு தெரிவித்தனர்.
சமூக நிதி மற்றும் அதிகாரமளித்தல் அமைச்சகம்
“மாற்றுத்திறனாளிகள் உரிமைகள் சட்டம் 2016”-ன் விதிகளை நடைமுறைப்படுத்துவதற்காக அனைத்து மாநில அரசுகளுடன் மாற்றுத்திறனாளிகளுக்கு அதிகாரமளித்தல் துறை செயலாளர் சந்திப்பு
மாற்றுத்திறனாளிகளுக்கு அதிகாரமளித்தல் துறையானது  அதன் செயலாளர் திரு. ராஜேஷ் அகர்வாலின் வழிகாட்டுதலின் கீழ், “மாற்றுத்திறனாளிகளுக்கான உரிமைகள் சட்டம் 2016” மற்றும் மாற்றுத்திறனாளிகளுக்கு அதிகாரமளித்தல் ஆகியவற்றின் விதிகளை செயல்படுத்துவதற்கான தொடர்ச்சியான சீர்திருத்தங்களைத் தொடங்கியுள்ளது. அத்தகைய முயற்சிகளின் வரிசையில், இன்று திரு.ராஜேஷ் அகர்வால் தலைமையில் அனைத்து மாநில அரசுகள்/யூனியன் பிரதேசங்கள் மற்றும் அவர்களின் பிரதிநிதிகளுடன் ஒரு கூட்டம் நடைபெற்றது.
மாற்றுத்திறனாளிகளுக்கு அதிகாரமளித்தல் துறை செயலாளரின் வரவேற்புரையுடன் கூட்டம் தொடங்கியது. இதில் மாற்றுத்திறனாளிகளுக்கு அதிகாரமளித்தல், மற்றவர்களுக்குச் சமமாக அவர்களின் உரிமைகளைப் பாதுகாப்பதற்காக செயல்படுத்தப்படும் பல்வேறு திட்டங்களை அவர் எடுத்துரைத்தார். டிடிஆர்எஸ், ஏஐசி, சிடிஇஐசி தொடர்பான திட்டங்களை முன்னிலைப்படுத்திய மாற்றுத்திறனாளிகளுக்கு அதிகாரமளித்தல் துறை இணைச் செயலாளர் திரு.ராஜீவ் சர்மா, இந்தத் திட்டங்களை களத்தில் வெற்றியடையச் செய்ய மாநிலங்கள்/யூனியன் பிரதேசங்கள் தீவிரமாகப் பணியாற்ற வேண்டுமென வலியுறுத்தினார்.
மாற்றுத்திறனாளிகளுக்கான உரிமைகள் சட்டம் 2016-ன் விதிகளை அமல்படுத்துவது தொடர்பாக அனைத்து மாநிலங்களும் / யூனியன் பிரதேசங்களும் உச்ச நீதிமன்றத்தின் வழிகாட்டுதல்களைப் பின்பற்ற வேண்டும். நாட்டிலுள்ள மனநல மையங்கள், மறுவாழ்வு இல்லங்கள் மற்றும் மாநிலங்களின் கடமைகள் குறித்த விவரங்களை நிகழ்நேரத்தில் பதிவேற்றம் செய்ய உருவாக்கப்பட்ட “மனோஆஷ்ரயா” தளம் குறித்து செஜல் பவார் குறிப்பிட்டார்.
பின்னர் மாநில குடியுரிமை ஆணையர்கள்/பிரதிநிதிகளின் ஆலோசனைகள் கேட்கப்பட்டன. அவர்கள் பின்வரும் பரிந்துரைகளை முன் வைத்தனர்:-
மாற்றுத்திறனாளிகளுக்கு அதிகாரமளிக்க, ஒரு முழுமையான அணுகுமுறை தேவை. கல்வி நிறுவனங்களில் மட்டும் இடஒதுக்கீடு போதுமானதாக இருக்காது. தொழிற்பயிற்சி, திறன் வளர்ப்பு போன்றவற்றில் தனியார் துறை பங்கெடுப்புகள் வேண்டும்.
தனியார் துறையின் பங்கு ஊக்குவிக்கப்பட வேண்டும்
அனைத்து திட்டங்களையும் வெற்றிகரமாகச் செயல்படுத்த, மாற்றுத்திறனாளிகள் குறித்த பிரத்யேக தரவுத் தளத்தை உருவாக்குவது அவசியம்.
செயற்கை நுண்ணறிவின் பயன்பாடு
பயனாளிகளை அடையாளம் காண கீழ்மட்ட பணியாளர்கள், ஆஷா பணியாளர், அங்கன்வாடி பணியாளர்களுக்கு ஊக்கத்தொகை.